Tamedyazt taqbaylit d tin i yeqqnen aṭas ɣer tmetti d umezruy, acku amedyaz deg tallit-is yettawi-d ɣef wayen akk i iḍerrun deg tmetti, ama d ansayen ama d tidyanin neɣ d tigrawliwin, amedya taqsiṭ n 71 n Smaɛil Azikiw, aṭas n yisefra i d-yettawin ɣef yimenɣiyen yettilin gar teqbilin(Mouloud, 1980, p. 9), akken daɣen tamedyazt tuɣal d yiwen uḥric seg wansayen, imi tettawi-d fell-asen amedya, icewwiqen n uzenzi n lḥenni, tibuɣarin, anẓar, yerna tesɛa assaɣ d tmedyezt tamirant, acku aṭas n yicennayen i yecnan isefra n zik, am Yidir,